b'\n_START_ARTICLE_\nRagvabaliai\n_START_SECTION_\nApra\xc5\xa1ymas ir ekologija\n_START_PARAGRAPH_\nVieni did\xc5\xbeiausi\xc5\xb3 vabal\xc5\xb3, dydis kartais siekia 15 ir daugiau cm. Dauguma ragvabali\xc5\xb3 patin\xc5\xb3 turi ragus, kuriuos naudoja kovodami d\xc4\x97l pateli\xc5\xb3 ar kasimui. Visi ragvabaliai yra augal\xc4\x97d\xc5\xbeiai, \xc5\xbemogui nepavojingi._NEWLINE_Suaug\xc4\x99 vabalai turi stor\xc4\x85 egzoskelet\xc4\x85. Skraido nerangiai, d\xc4\x97l savo dyd\xc5\xbeio ir rag\xc5\xb3. Ragvabaliai yra naktiniai gyv\xc5\xabnai, dien\xc4\x85 paprastai slepiasi po \xc4\xafvairiais augalais ar r\xc4\x85stais. Ta\xc4\x8diau, d\xc4\x97l j\xc5\xb3 didelio dyd\xc5\xbeio, ragvabalius puola gana nedaug pl\xc4\x97\xc5\xa1r\xc5\xabn\xc5\xb3. Paimti \xc4\xaf rank\xc4\x85, ar kitaip sutrikdyti, dauguma ragvabali\xc5\xb3 skleid\xc5\xbeia \xc5\xa1nyp\xc5\xa1\xc4\x8diant\xc4\xaf gars\xc4\x85._NEWLINE_Lervos stadijoje praleid\xc5\xbeia iki keleri\xc5\xb3 met\xc5\xb3, minta tr\xc5\xabnijan\xc4\x8dia mediena. Suaug\xc4\x99 vabalai minta nektaru, sula ar vaisiais. Kai kurios r\xc5\xab\xc5\xa1ys suaug\xc4\x97lio stadijoje visi\xc5\xa1kai nesimaitina, eikvoja med\xc5\xbeiagas, sukauptas b\xc5\xabnant lervos stadijoje. Suaug\xc4\x99 vabalai gyvena kelet\xc4\x85 m\xc4\x97nesi\xc5\xb3.\n_START_SECTION_\nSantykis su \xc5\xbemon\xc4\x97mis\n_START_PARAGRAPH_\nKai kurie ragvabaliai, pvz., vabalas heraklis) auginami kaip naminiai gyv\xc5\xabnai. Azijoje ragvabali\xc5\xb3 patinai yra naudojami vabzd\xc5\xbei\xc5\xb3 kautyn\xc4\x97se.'